
MAŽOS VERTĖS VIEŠOJO PIRKIMO
„ŠALDYMO ĮRANGOS PIRKIMAS“

SKELBIAMOS APKLAUSOS SPECIALIOSIOS SĄLYGOS
Versija Nr.1


1. Bendra informacija 

1.1. Perkančioji organizacija – Lietuvos Kariuomenės Logistikos valdybos Įgulų aptarnavimo tarnyba, juridinio asmens kodas 300066843, adresas Mindaugo g. 26, LT – 03215 Vilnius, darbo laikas I-IV 8.00-17.00, V 8.00-15.45. Perkančioji organizacija nėra PVM mokėtojas.
1.2. Pirkimas neatliekamas naudojantis centralizuotų pirkimų katalogu, nes CPO.LT šiuo metu neatlieka pirkimo objektą atitinkančių pirkimų.
1.3. Pirkimo Komisija nesudaroma. Pirkimo procedūras vykdo pirkimo organizatorius - perkančiosios organizacijos įgaliotas asmuo palaikyti tiesioginį ryšį su tiekėjais ir gauti iš jų pranešimus CVPIS priemonėmis, susijusius su pirkimų procedūromis.
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.4.4.3. papunkčiu ir 6 punkto 9.1. papunkčiu. 
1.5. Aplinkos apsaugos kriterijai nustatyti specialiųjų pirkimo sąlygų 4 priede ,,Sutarties projektas‘‘. Vykdydamas sutartį, tiekėjas įsipareigos laikytis šių aplinkosaugos reikalavimų: prekės pristatomos ne piko valandomis, prekių pakuotės yra perdirbamos.
1.6. Bendrosios pirkimo sąlygos yra neatskiriama šių pirkimo sąlygų dalis.

2. [bookmark: _Toc137194948]Pirkimo objektas

2.1. Perkančioji organizacija numato įsigyti šaldymo įrangą (toliau – prekės). BVPŽ – 425132000-7. 
2.2. Reikalavimai pirkimo objektui nustatyti specialiųjų pirkimo sąlygų: 2 priede „Šaldymo įrangos techninė specifikacija“, 3 priede ,,Pasiūlymo forma“ bei 4 priede „Sutarties projektas“. 
2.3. Prekių pristatymo vieta - Laumės g. 3, Rukla, Jonavos r. sav..
2.4. Pirkimo objektas į dalis neskaidomas. Tiekėjai privalo pateikti pasiūlymą visai pirkimo objekto apimčiai. 
2.5. Pasiūlyta kaina negali viršiti pirkimui skirtų lėšų, nustatytų perkančiosios organizacijos prieš pradedant pirkimo procedūrą. Pasiūlymai, viršyję pirkimui suplanuotas lėšas, bus atmetami, dėl per didelės, perkančiąjai organizacijai nepriimtinos kainos. 
2.6. Sutarčiai taikoma fiksuotos kainos kainodara - laimėjusio teikėjo pasiūlymo kaina su PVM. 
[bookmark: _Hlk189416430]2.7. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.8. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede „Tiekėjų pašalinimo pagrindai“. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo. 
3.2. Tiekėjas kartu su pasiūlymu turi pateikti Tiekėjo atitikties deklaraciją. Deklaracijos forma pateikta specialiųjų pirkimo sąlygų 5 priede.
3.3. Perkančioji organizacija nenustato reikalavimų kvalifikacijai bei nereikalauja, kad tiekėjas laikytųsi kokybės vadybos sistemos ir (arba) aplinkos apsaugos vadybos sistemos standartų.
3.4. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3.5. Tiekėjas teikdamas pasiūlymą neturi pateikti EBVPD. 
4. [bookmark: _Toc137194950]Reikalavimai, susiję su nacionaliniu saugumu 

4.1. Tiekėjas, dalyvaujantis pirkime, turi atitikti VPĮ 45 straipsnio 21 dalies 1-6 punktuose nurodytų sąlygų nebuvimą. Tiekėjas kartu su pasiūlymu turi pateikti Tiekėjo atitikties deklaraciją dėl atitikties VPĮ 45 straipsnio 21 dalies 1-6 punktams. Deklaracijos forma pateikta specialiųjų pirkimo sąlygų 5 priede.
4.2. Perkančiajai organizacijai kilus abejonių dėl tiekėjo deklaracijoje nurodytos informacijos teisingumo,  prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų. 

5. [bookmark: _Toc137194951]Specialieji reikalavimai pasiūlymų rengimui ir pateikimui
5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal specialiųjų pirkimo sąlygų 3 priede pateiktą pasiūlymo formą  ir pasiūlymo formoje nurodyti ir kiti, tiekėjo nuomone, būtini dokumentai (jų kopijos). Kartu su pasiūlymu tiekėjas turi pateikti Tiekėjo atitikties deklaraciją. 
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
5.7. Bet kokie teikėjo atstovo įgalinimai (pasirašyti pasiūlymą, patvirtinti pasiūlymą, tvirtinti dokumentų kopijas, paaiškinti (patikslinti) pasiūlymą, teikti pretenzijas perkančiajai organizacijai ir t. t.) turi būti patvirtinti pridedamu įgaliojimu. 


[bookmark: _Toc137194952]6. Pasiūlymo galiojimo užtikrinimas

6.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.


7. [bookmark: _Toc15392775][bookmark: _Toc137194953]Pasiūlymų vertinimas


7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 3 priede.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
7.3. Vertinamas tik tas pasiūlymas, kuris nustatomas kaip galimas laimėtojas (2017m. birželio 28 d. įsakymu Nr. 1S-97 patvirtinto Mažos vertės pirkimų tvarkos aprašo 24.3.12.12. papunktis).

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 4 priede. 



[bookmark: _Toc137194955]9. Kitos sąlygos 

[bookmark: _GoBack]9.1. Pirkimo dokumentų paaiškinimų ir patikslinimų terminai yra nurodyti  specialiųjų pirkimų sąlygų 6 priede.

